“หม่อมอุ๋ย” ย้ำต้องเร่งลงทุนกระตุ้นการใช้จ่าย หลัง สศช.ลดคาดการณ์ส่งออกปีนี้ลง
"หม่อมอุ๋ย" เผยหลัง สคช.ลดคาดการณ์ส่งออกไทยปีนี้มาที่ -3.5% จากเดิมคาดโต 0.2% นั้น ภาครัฐฯ ต้องเร่งลงทุนกระตุ้นการใช้จ่ายทดแทน 
17 ส.ค. 2558

ม.ร.ว.ปรีดิยาธร เทวกุล รองนายกรัฐมตรี ด้านเศรษฐกิจ เปิดเผยว่า หลังจากที่สำนักงานคณะกรรมการพัฒนาการเศรษฐกิจและสังคมแห่งชาติ (สศช.) ได้ปรับลดคาดการณ์ส่งออกของไทยปีนี้มาที่ -3.5% จากเดิมคาดว่าจะเติบโตได้ 0.2%นั้น ภาครัฐจะต้องเร่งลงทุนและกระตุ้นให้เกิดการใช้จ่าย เพื่อทดแทนการส่งออกที่หดตัวมากกว่าที่คาดการณ์ไว้ ส่วนอัตราการขยายตัวของเศรษฐกิจไทยในไตรมาส 2/58 ที่ 2.8% ถือเป็นตัวเลขที่น่าพอใจ เนื่องจากสามารถเติบโตท่ามกลางปัจจัยแวดล้อมต่างๆ ที่ไม่ดีนัก
สำหรับเรื่องการปรับคณะรัฐมนตรี (ครม.) ที่มีกระแสข่าวว่าวันพรุ่งนี้นายกรัฐมนตรีจะแจ้งให้คณะรัฐมนตรีรับทราบนั้น ไม่ทราบเรื่อง และยังไม่ได้รับสัญญาณใดๆ ในเรื่องดังกล่าวจากนายกรัฐมนตรี